ਦੇਹਰਾਦੂਨ: 'ਗ਼ੈਰ-ਹਿੰਦੂਆਂ ਦੇ ਦਾਖਲੇ 'ਤੇ ਪਾਬੰਦੀ ', 150 ਮੰਦਿਰਾਂ ਦੇ ਬਾਹਰ ਲੱਗੇ ਬੈਨਰ- ਪ੍ਰੈੱਸ ਰਿਵੀਊ

ਦੇਹਰਾਦੂਨ ਵਿੱਚ 150 ਤੋਂ ਵੱਧ ਮੰਦਿਰਾਂ ਬਾਹਰ ਬੈਨਰ ਲਗਾਏ ਗਏ ਹਨ ਕਿ ਗ਼ੈਰ-ਹਿੰਦੂਆਂ ਦੇ ਮੰਦਿਰਾਂ ਵਿੱਚ ਦਾਖਲੇ ਉੱਤੇ ਪਾਬੰਦੀ ਹੈ।


ਦਿ ਟਾਈਮਜ਼ ਆਫ ਇੰਡੀਆ ਦੀ ਖ਼ਬਰ ਮੁਤਾਬਕ ਇਹ ਬੈਨਰ ਸੱਜੇ ਪੱਖ ਹਿੰਦੂ ਸੰਗਠਨ ਯੁਵਾ ਵਹਿਨੀ ਨੇ ਲਗਾਏ ਹਨ, ਜਿਸ ਦੇ ਮੈਂਬਰਾਂ ਦਾ ਕਥਿਤ ਤੌਰ 'ਤੇ ਕਹਿਣਾ ਹੈ ਕਿ ਉਨ੍ਹਾਂ ਦੀ ਪੂਰੇ ਉੱਤਰਾਖੰਡ ਵਿੱਚ ਅਜਿਹੇ ਬੈਨਰ ਲਗਾਉਣ ਦੀ ਯੋਜਨਾ ਹੈ। 

ਡਾਸਨਾ ਵਿੱਚ ਮੁਸਲਮਾਨ ਬੱਚੇ ਦੀ ਮੰਦਿਰ ਵਿੱਚ ਪਾਣੀ ਪੀਣ ਕਰਕੇ ਹੋਈ ਕੁੱਟਮਾਰ ਦੀ ਘਟਨਾ ਤੋਂ ਬਾਅਦ ਦੇ ਕੁਝ ਦਿਨਾਂ ਬਾਅਦ ਅਜਿਹਾ ਕੀਤਾ ਜਾ ਰਿਹਾ ਹੈ।

ਯੁਵਾ ਵਹਿਨੀ ਸੰਗਠਨ ਦੇ ਜਨਰਲ ਸਕੱਤਰ ਜੀਤੂ ਰੰਧਾਵਾ ਦਾ ਕਹਿਣਾ ਹੈ ਕਿ ਅਜਿਹਾ ਕਥਿਤ ਤੌਰ 'ਤੇ ਯਤੀ ਨਰਸਿੰਹਮਾਨੰਦ ਦੇ ਸਮਰਥਨ ਵਿੱਚ ਕੀਤਾ ਜਾ ਰਿਹਾ ਹੈ।